Trump kap terug na Meryl Streep | Maroela Media
Trump kap terug na Meryl Streep
Donald Trump Foto: AP Photo/John Locher
Amerika se verkose president Donald Trump het Maandag teruggekap na die aktrise Meryl Streep nadat sy hom tydens die 74ste Golden Globe-toekennings in 'n toespraak bygekom het.
Streep is vereer met die Cecil B DeMille-prys vir haar lewenslange bydrae tot die bedryf en het in haar toespraak passievol gepraat oor Hollywood, buitelanders en die media.
Sy het sonder om hom by die naam te noem ook Trump as die verkose president aangespreek. Streep het gesê hoewel talle akteurs vanjaar daarin kon slaag om uitstekende rolle te vertolk, is daar een "vertolking" wat haar tot stilstand geruk het: dié van Trump.
"Daar was 'n oomblik waartydens die persoon wat in die belangrikste stoel in hierdie land sit 'n gestremde verslaggewer nageaap het. Dit het my hart gebreek en ek kan dit steeds nie uit my kop kry nie, want dit was nie 'n fliek nie, dit was realiteit." Streep het verwys na Trump wat die verslaggewer Serge Kovaleski, 'n man met 'n siekte wat sy gewrigte aantas, glo nageboots het.
Trump het egter later op Twitter teruggekap. Hy het gesê daar word 'n te groot ophef oor Streep gemaak en dat sy hom gekritiseer het sonder dat sy hom eens persoonlik ken. Hy het ook teruggekap na die bewerings rakende Kovaleski:
"Gebrek aan respek lei tot disrespek. Geweld blaas geweld aan. Wanneer iemand in 'n hoë posisie dit gebruik om te boelie, het ons die stryd verloor," het Streep in haar toespraak gesê. Die media speel 'n belangrike rol om dié gedrag hok te slaan, het sy bygevoeg.
16 vas ná Kardashian-rooftog
Streep moet haar maar net eers by die maak van flieks bepaal.
Ek het so al my respek vir haar verloor. Dit was nie die tyd en plek om so iets kwyt te raak nie. Dit is dan bevestig dat sy n esel is.
Trump sal moet leer dat Arende nie vlieë vang nie. 'n Mens is net so groot soos die gevegte wat jy veg. Jy skiet nie 'n vlieg met 'n kanon nie. President Trump moet nou presidensieël optree, en nie in moddergevegte betrokke raak nie. Die wêreld wag op sy leiding.
Stem volkome saam, dit was nie die tyd en plek nie. Meryl jou Streep is getrek.
Ek is n Donald Trump aanhanger, n fantastiese leier. Viva Mr. Trump viva!!!. Skink vir hom n "Bells" asb!!!